open-index/open-wikipedia-markdown huggingface dataset:
Granica

**Granica** je izraz u političkoj geografiji za liniju koja razdvaja dve države, oblasti, teritorije, regije i sl. u pogledu zakonske jurisdikcije.

Prema opštim karakteristikama granice mogu biti:
* *prirodne* (reka, jezero, planina i dr.),
* *političke* (utvrđene dogovorom - najkarakterističnije su u Saharskoj Africi)
* *etničke* (između dva ili više naroda),
* *religijske* (između više verskih grupa).

Na nivou državnog uređenja granice se dele na:
* *državne* (između država),
* *republičke* (između republika),
* *pokrajinske* (između autonomnih pokrajina i drugih subjekata),
* *regionalne* (između više regija),
* *okružne* (između okruga),
* *opštinske* (između opština).

Granice isto tako mogu označavati odnosno okruživati tampon-zone.

## Povezano
* Međa
* Regija
* Politička geografija

## Literatura
* Mastilo, Natalija (2005): *Rečnik savremene srpske geografske terminologije*, Geografski fakultete, Beograd
Cata Dujšin-Ribar

**Katarina Cata Dujšin Ribar** (rođ. **Gatin**; Trogir, 17. oktobar 1897 — Zagreb, 8. septembar 1994) bila je hrvatska slikarka i restaurator slika. Cata Dujšin-Ribar pored slikarstva se istakla i kao pjesnikinja.

## Biografija
Rođena je 17. oktobra 1897. godine u Trogiru. Bila je jedno od petoro dece carinskog službenika Vjekoslava Gatina i njegove supruge Guistine. Odrasla je u Boki Kotorskoj, gde je u Kotoru završila osnovnu školu i tri razreda Trgovačke akademije. Godine 1915. porodica se preselila u Split, gde joj je u Trgovačkoj školi predavao slikar Emanuel Vidović, koji je otkrio njen slikarski talenat. Nakon dodatnog usavršavanja u Vidovićevom ateljeu, 1917. godine je upisala Akademiju likovnih umetnosti u Zagrebu, gde su joj predavali profesori Fredo Kovačević, Oton Iveković i Menci Klement Crnčić.

Zbog bolesti, 1922. godine je pred kraj studija morala da napusti Akademiju zbog čega nije diplomirala. Dalje školovanje je nastavila privatno tokom 1924. i 1925. godine kod slikara Vladimira Becića, a usavršavala se i u Parizu i Londonu. Radila je kao restauratorka u Galeriji umetnina u Splitu. Slikala je dalmatinske krajolike i portrete s lirskim ili dramskim obeležjem. Prvu samostalnu izložbu u inostranstvu imala je u Lonodun, maja 1936. godine, a izlagala je i u Njujorku, Vašingtonu i Veneciji.

Od 1920. do 1947. godine je bila u braku sa glumcem Dubravkom Dujšinom (1894—1947), prvakom Hrvatskog narodnog kazališta. Tokom drugog svetskog rata bila je u ustaškom zatvoru.

Nakon smrti muža, 1948. je upoznala advokata i političara dr Ivana Ribara (1881—1968), za koga se udala 1952. godine. Godine 1976. je zbirku slika, umetničkih predmeta i knjiga, kao i arhivski materijal i celokupni inventar svog stana u Demetrovoj ulici broj 3 u Zagrebu poklonila gradu Zagrebu uz uslov da se u stanu uredi memorijalna zbirka koja će predstavljati život i rad troje istaknutih ličnosti kulture, umetnosti i politike. Među 214 predmeta, koje sadrži ova zbirka, nalaze se skulpture istaknutih jugoslovenskih vajara — Ivana Meštrovića, Tome Rosandića, Vanje Radauša, Antuna Augustinčića, Koste Angelija Radovanija i dr.

Umrla je 8. septembra 1994. godine u Zagrebu. Sahranjena je na groblju Mirogoj pored svog prvog supruga Dubravka Dujšina. Na njihovom nadgrobnom spomeniku nalaze se Catini stihovi:*"Ne boj se visina, sa mnom blistavi su vrhunci."*

## Poezija

Bavila se i književnošću pišući poeziju. Iako je počela da piše još u mladosti, objavljivala je tek u kasnijim godinama života. Poemu *Noć tamna je moja* objavila je 1962. godine, a 1971. godine je objavila svoju prvu zbirku pesama *Rastanci bez rastanaka*. Nakon ove objavila je još dve zbirke pesama — *Iz kamene jeke* (1975), *Catina lirika* (1983) i Moj dom (1992).

## Reference

## Spoljašnje veze
*
172. pr. n. e.

__NOTOC__

Godina **172. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Lenasa i Liga** (ili, rjeđe, **godina 582. ''[[Ab urbe condita]]**''). Oznaka 172. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Pergamski kralj Eumen II putuje u Rim kako bi Senat upozorio na prijetnju koju miru predstavlja mladi i agresivni makedonski kralj Perzej. Pri povratku je na Eumena u Delfima pokušan atentat, a nakon čega je Perzej osumnjičen kao njegov podstrekač.
* Kartaginski izaslanici, sukladno odredbama mirovnog sporazuma kojim je okončan drugi punski rat, odlaze u Rim kako bi od Senata zatražili arbitražu u graničnom sporu s Numidijom. Rimski senatori provode arbitražu u korist Numidije. 
* Jevreji u Judeji, koja je od seleukidskog osvajanja pod Antiohom III Velikim, počela uživati znatnu autonomiju se dijele na dvije stranke - ordotokosne Hasidejce (Bogobojazni) i reformiste koji su prigrlili helenizam. Potonje podržava kralj Antioh IV zbog financijske podrške koju su mu pružili. Kralj u zamjenu za financijske doznake dozvoljava vrhovnog svećeniku Jasonu da u Jeruzalemu sagradi gimnaziju kako bi mlade obrazovao na grčki način. Jason, pak, prestaje biti vrhovnim svećenikom nakon što je Menelaja, brata Simona Benjaminita, poslao da odnese novac Antiohu IV. Menelaj koristi priliku da s većom svotom od kralja potvrdi sebe za vrhovnog svećenika.
* Bivši konzul Kvint Fulvije Flak se objesio nakon što je saznao za smrt sina u Iliriku.

## Rođenja
*

## Smrti
*
Hasidejci

**Hasidejci** ili **Asidejci** (grčki: *asidaioi*) je bila jevrejska vjerska sekta, odnosno politička stranka koja je igrala važnu ulogu u Judeji za vrijeme makabejskog ustanka u 2. vijeku pne. Iako je nastala nešto ranije, u to vrijeme se istakla kao konzervativni protivnik Jevreja koji su bili prihvatili helenističku kulturu i zbog toga počeli napuštati neke od temelja judaističke vjere. Spominju se tri puta u Knjigama o Makabejcima.
Milan Rakić

**Milan "Milojko" Rakić** (1876—1938), je bio srpski pesnik i akademik.

### Biografija
Rođen je 18. septembra 1876. godine u Beogradu. Osnovnu školu i gimnaziju završio je u Beogradu, a prava u Parizu. Po povratku sa studija stupio je u diplomatsku službu, u kojoj je bio skoro do smrti kao poslanik naše države u inostranstvu. Umro je u Zagrebu 30. juna 1938. godine.

Izabran je za dopisnog člana Srpske kraljevske akademije 18. februara 1922, a za redovnog 12. februara 1934. Njegov otac je Dimitrije Mita Rakić, ministar finansija 1888. godine, a deda po majci akademik Milan Đ. Milićević. Imao je veliku biblioteku i prevodio je Igoove Jadnike.

### Spisak književnog rada
Rakić se svojim prvim pesmama javio u „Srpskom književnom glasniku“ 1902. Potom je objavio dve zbirke pesama, koje je i publika i književna kritika najoduševljenije pozdravila. Napisao je malo, svega oko pedeset pesama i dosta rano je prestao da piše.

### Kritički osvrt
Njegove malobrojne pesme odlikuju se najvišim umetničkim osobinama i predstavljaju vrhunac u izražaju one pesničke škole koju je osnovao Vojislav Ilić. Pored Šantića i Dučića, Rakić je treći veliki srpski pesnik današnjice. I on je pesničku veštinu učio na francuskim uzorima, ali ih nije podražavao, već je ostao nacionalan i individualan. On ne peva renesansne motive i blede princeze, već pravoslavne i narodne svetinje: Jefimiju, Simonidu (Simonida), napuštenu crkvu kraj Peći, Gazimestan (Na Gazimestanu) itd. On nije frivolno duhovit; savršenstvo njegova izraza nije sjajan verbalizam, već veština savladana do kraja, veština u obliku kad postaje prisna i spontana. On se naročito ističe kao versifikator. Usavršio je jedanaesterac upotrebom bogatih, zvučnih i neslućenih slikova, davši mu širok besednički ton, svečan i otmen, buran katkada, a miran i prisan najčešće. Njegov jezik je besprekorno čist i krepak, rečenica kristalno jasna, stil bez emfaze i bleska, umeren i lapida-ran. „U pogledu tehnike, kazao je Skerlić, to je poslednja reč umetničkog savršenstva u srpskoj poeziji“.

Sa Šantićem, Rakić je najuspelije obnovio našu rodoljubivu poeziju, na sasvim originalan način, bez poze i šovinizma. Njegovo je rodoljublje otmeno i plemenito, prožeto diskretnošću i smerovima modernog mislioca.

Rakić ne peva radi lepote kao Dučić, već radi misli; on nije poklonik renesanse i Zapada, već bola i „naslade u patnji“. Uticaj francuskog simbolizma i dekadanse oseća se u njegovoj lirici samo u izražaju. I on se služi simbolima za iskazivanje svojih dubokih misli, kao što se služi simbolikom i u svojim rodoljubivim pesmama, ali je njegova filozofija života izraz naše rase, potpuno samonikla. Njegove misaone pesme su jasne iako duboke, jednostavne i pored rečitosti, prisne, tople i utešne iako prožete najsnažnijim pesimizmom. To su najbolje, najlepše pesme u srpskoj misaonoj lirici.

## Vanjske veze

* 
* Milan Rakić na Myserbia.net
* „Rakić u četničkoj uniformi“ , Jovan Pejčić, Srpsko nasleđe, istorijske sveske, broj 10, oktobar 1998.
Eaglais Fheichein

**Ekliš Ehein** (škotski: *Eaglais Fheichein*) je malo selo na jugu Škotske, u grofoviji Dun Friš (škotski: *Siorrachd Dhùn Phrìs*). Ekliš Ehein se nalazi 14&nbsp;km. od škotsko-engleske granice. Stanovništvo sela je 740 (2001.).

U Ekliš Eheinu se nalazi *Zasvođena kuća* (engleski: *The Arched House*), gde se rodio čuveni škotski književnik, istoričar i filozof Tomas Karlajl. Zasvođena kuća je turistička atrakcija.

## Reference
Transilvanijske Alpe

**Južni Karpati** ili **Transilvanijske Alpe** (, , ) je grupa planinskih lanaca koji s jedne strane dijeli centralnu i južnu Rumunijua sruge strane Srbiju.. Predstavljaju deo Karpata smešten između reke Prahove na istoku i Tamiša i Cerne na zapadu. Na jugu ih uokviruju Balkanske planine Srbije.

## Reference



## Vanjske veze

* Pictures and landscapes from the Southern Carpathians
Jason (vrhovni svećenik)

**Jason** (hebrejski: **Yason, יסון**) iz porodice Onijada, brat Onije IUII, bio je Visoki svećenik Hram u Jeruzalemu u 2. vijeku pne.

Jason je visokim svećenikom postao godine 175. pne. nakon što je Antioh IV Epifan postao novim vladarom Seleukidskog Carstva. Antioh je na to bio potaknut kako željom da se okonča spor Onija III|Onije III i Simona Benjaminata, tako i Jasonovim novcem. Antioh je, osim što je pristao da Jason bude imenovan, dozvolio da se u Jeruzalemu osnuje gimnazija te sagradi grčki polis.  

Jasonov mandat na čelu Hrama je okončan 172. pne. kada je Antiohu s novcem poslao Menelaja, brata Simona Benjamnita. On je tada jednostavno kralju ponudio novac da njega imenuje visokim svećenikom. Kada je Antioh to učinio, Jason je pobjegao u zemlju Amonita.

Godine 168. pne. Jason je bezuspješno pokušao preuzeti vlast u Jeruzalemu. Nakon toga se ponovno sklonio kod Amoniti, zatim kod Egipćana, a na kraju i u Spartu gdje je umro. 

## Izvori

*
Menelaj (vrhovni svećenik)

**Menelaj** je bio vrhovni svećenik u Jeruzalemu od 171. pne. do oko 161. pne.. Bio je nasljednik Jasona, brata Onije III.

Opisuje se kao vođa tobijada, ekstremne filehelenske stranke u tadašnjoj Judeji, koja je nastojala helenizirati tadašnju jevrejsku religiju. Godine 172. pne. je uspio svrgnuti Jasona. Njegova filehelenska politika i pljačkanje Hrama je, između ostalog, izazvalo makabejski ustanak. Seleukidski vladar Antioh V Eupator ga je, navodno, dao pogubiti kao ustupak ustanicima.

## Vanjske veze
* Source
171. pr. n. e.

__NOTOC__

Godina **171. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Krasa i Longina** (ili, rjeđe, **godina 583. ''[[Ab urbe condita]]***). Oznaka 172. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.



== Događaji ==

* [[Rimska Republika]] zahvaljujući prihvaća mišljenje svog saveznika - pergamskog kralja [[Eumen II|Eumena II]] - kako [[Antička Makedonija|makedonski]] kralj [[Perzej Makedonski|Perzej]] kuje zavjeru protiv Rima, te mu objavljuje rat, kasnije poznat kao [[Treći makedonski rat]]. Rimske trupe pod [[konzul]]om [[Publius Licinius Crassus (konzul 171. pne.)|Publijem Licinijem Krasom]] su poslane u [[Tesalija|Tesaliju]], ali ih Perzej tuče u [[Bitka kod Kalikina|bitci kod Kalikina]].
* [[Treći makedonski rat]]: Na stranu Makedonije, a protiv Rima, staje [[Epir (region)|Epir]]. Savezi polisa u [[Antička Grčka|Grčkoj]], međutim, ostaju neutralni.
* [[Iberijski poluotok|Iberijci]], potomci rimskih veterana koji su se borili u južnoj [[Hispanija|Hispaniji]] u [[drugi punski rat|drugom punskom ratu]], dolaze pred [[rimski Senat]] tražiti da im se dodijeli zemlja, odnosno grad u kome bi živjeli. Senat pristaje, te osniva grad po službenom imenu *Colonia Libertinorum Carteia'' - koji tako postaje prva rimska kolonija osnovana izvan granica Italije .
* Treći makedonski rat: Lucije Postumije Albin je poslan kao rimski izaslanik kako bi i od numidijskog kralja Masinise i od Kartaginjana zatražio trupe i pomoć protiv makedonskog kralja Perzeja.
* Mitradat I nasljeđuje svog brata Fraata I na prijestolju Partije.

## Rođenja
*

## Smrti
* Fraat I, kralj Partije od 176. pne.
Festival čaja, lekovitog i aromatičnog bilja

**Međunarodni festival [[čaj]]a, aromatičnog, [[ljekovite biljke|lekovitog]] i [[začin]]skog bilja** održava se u Nišu svake godine, od februara do marta. Festival organizuje DO Film Publik Art iz Niša (FPA).

Festival je promotivnog i edukativnog karaktera i deo je velikog projekta FPA "Živeti sa prirodom" koji su podržali Ministarstva poljoprivrede i ekologije Vlade Republike Srbije.

Osnovni cilj ove jedinstvene manifestacije je da upozna poslovnu i širu javnost sa raspoloživim prirodnim resursima i obimom njihove eksploatacije u Srbiji; da doprinese povećanju plasmana proizvoda i izvozu na ino tržište; da ukaže stanovnicima Južne Srbije na mogućnosti organizovanog plantažiranja lekovitog bilja; da promoviše upotrebi lekovitog i aromatičnog bilja u domaćinstvu; da podstakne nadležne institucije da i na ovaj način uzmu aktivno učešće u ostvarivanju misije "za humanije gradove i zdraviji život u njima".

Osim čajeva, začina i čajnih mešavina, na Festivalu se izlažu i različiti kozmetički preparati na bazi lekovitog bilja i ekološki proizvodi za kućnu higijenu, proizvodi od meda sa lekovitim biljem, lekovite gljive... Festival pratite i tematske izložba o lekovitom i začinskom bilju. 

U saradnji sa nadležnim institucijama i eminentnim stručnjacima svake godine se na festivalu organizuje i niz edukativnih, informativnih i popularnih predavanja sa temama vezanim za lekovito bilje - uzgoj, branje, prerada, upotreba, zakonske regulative, zaštita i sl.
Ksenija Pajčin

**Ksenija Pajčin** (3. decembar 1977. – 16. mart 2010) je bila srpska pevačica zabavne muzike, kozmetičarka, modna dizajnerka i fotomodel. Rođena je u Beogradu 3. decembra 1977.

Karijeru je počela kao igračica u diskotekama. Potom je postala članica muzičke dens grupe *„The Duck“*. Sa hitom *„Dačo, volim te“*, grupa je postigla popularnost među mlađom publikom, a Ksenija je skrenula pažnju na sebe. Nakon odlaska iz dueta, Ksenija je počela solo krijeru. Bila je i vlasnica plesne škole u Beogradu.

Jedno razdoblje života provela je u Grčkoj. Kratko vreme je bila asistent-voditelj u emisiji Milovana Ilića Minimaksa.

Ksenija Pajčin je važila za jednu od najseksipilnijih javnih ličnosti u Srbiji i zbog toga je vrlo često tema raznoraznih estradnih glasina.

Umrla je 16. marta 2010. godine pod nerazjašnjenim okolnostima. 
Pronađena je mrtva u svom stanu na Voždovcu u Beogradu, zajedno sa dečkom, bivšim manekenom Filipom Kapisodom. Tela je pronašla Ksenijina majka. Oboje su imali na glavama prostrelne rane, s tim što je Ksenija imala ulaznu i izlaznu ranu, dok je Filip imao samo izlaznu ranu na temenu. MUP Srbije navodi da je istraga u toku ali da je najverovatnije reč je o ubistvu i samoubistvu.

## Diskografija
### Albumi
* 1997. – Too hot to handle
* 2001. – Extreme
* 2004. – Sigurna
* 2006. – The best of

### Singlovi
* 2007. - „Veštica“
* 2008. - „Hajde sestro“ feat. Indira Radić
* 2008. - „Pica“ 
* 2009. - „Supica“ feat. Danijel Alibabić
* 2009. - „Farsa“
* 2009. - „Brka“

## Izvori

## Vanjske veze
Ксенија - одлазак краљице
San Roque (Cádiz)

**San Roque** je gradić i sjedište istoimene općine na jugu Španije. Predstavlja dio provincije Cádiz, koja pripada autonomnoj zajednici Andaluziji. San Roque je smješten nedaleko od obale Gibraltarskog zaljeva, sjeverno od poluotoka Gibraltar. Općina ima ukupnu površinu od 145&nbsp;km² te, prema procjenama iz 2005. godine, oko 25,500 stanovnika. Ime mu je španski naziv za Svetog Roka, kršćanskog sveca kome je posvećen oltar iz 1508. godine, sagrađen prije samog grada.

Grad su godine 1706. osnovali izbjeglice iz Gibraltara, koji je dvije godine ranije potpao pod englesku vlast za vrijeme rata za špansko naslijeđe. Njegovo područje je prije toga bilo nastanjeno još u antici, a godine 171. pne. je na njemu osnovana Carteia, prva rimska kolonija izvan granica Italije.

## Vanjske veze

* San Roque City Council
* San Roque in Google Maps
* The Resident - English language newspaper serving San Roque and surrounding area 
* Pictures of the "Gibraltar-San Roque" Refinery.
Publije Licinije Kras

**Publije Licinije Kras** (Publius Licinius Crassus, 2. vijek pne.) bio je rimski političar i vojskovođa, najpoznatiji po tome što je godine 171. pne. bio izabran za konzula zajedno s Gajem Kasijem Longinom. 

Izabran je na samom početku trećeg makedonskog rata te je na čelu rimskih trupa poslan u Tesaliju. Tamo je poražen od makedonskog kralja Perzeja u bitci kod Kalikina.

Publijev brat Gaj je i sam godine 168. pne. postao konzul, a nećak Gaj Licinije Kras je bio plebejski tribun 145. pne. Licinije je također posvojio svog nećaka Publije Licinija Krasa Diva Mucijana, poznatog po tome što je bio jedan od saveznika braće Grakho.

## Reference
Bitka kod Kalikina

**Bitka kod Kalikina** se odigrala za vrijeme trećeg makedonskog rata godine 171. pne. između makedonskih snaga pod kraljem Perzejem s jedne, te rimskih snaga pod konzulom Licinijem Krasom s druge strane. Poprište joj je bilo kod Kalikina u blizini Larise u Tesaliji gdje je umarširala rimska vojska nedugo nakon objave rata. Perzej se pripremio za sukob te je njegova konjica uspjela iznenaditi Rimljane i nanijeti im poraz. Na vijest o ishodu bitke mnogi dotada pro-rimski grčki polisi su prešli na makedonsku stranu ili proglasili neutralnost. Perzej je nakon bitke poslao Rimljanima ponudu za mir, ali je ona odbijena.
170. pr. n. e.

__NOTOC__

Godina **170. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Mancina i Serana** (ili, rjeđe, **godina 584. ''[[Ab urbe condita]]**''). Oznaka 170. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji

* Nakon što su skrbnici malodobnog egipatskog kralja Ptolemeja VI Filometora od njega zatražili povratak nekadašnjih egipatskih teritorija u Kelesiriji, seleukidski vladar Antioh IV Epifan se odlučuje za preventivni udar čime započinje šesti sirijski rat. Njegove trupe munjevito prodiru u sam Egipat, čija je cijela teritorija osvojena osim same Aleksandrije. Pri tome je zarobljen i sam Ptolomej.
* Treći makedonski rat: Perzej Makedonski u Tesaliji odbija još jednu rimsku vojsku pod Aulom Hostilijem Mancinom, dok istovremeno rimske i pergamske trupe napadaju i pljačkaju trakijski grad Abdera iako se on bio izjasnio kao njihov saveznik.
* Koristeći zauzetost seleukidskih trupa napadom na Egipat, svrgnuti judejski prvosvećenik Jason diže ustanak u Jeruzalemu i zauzima ga, natjeravši dotadašnjeg prvosvećenika Menelaja da utočište pronađe u citadeli.
* Šesti sirijski rat: Antioh IV odlučuje Ptolemeja, koji mu je nećak, ostaviti kao nominalnog egipatskog kralja, dijelom i zbog toga što ne želi uznemiriti Rimljane, a dijelom zato da bi se obračunao s pobunjenicima u Palestini. Antioh svoje interese nastoji osigurati snažnim garnizonom u Peluzijumu.
* Eukratid, baktrijski funkcionar koji je po nekim izvorima bio daleki rođak Antioha IV Epifana, svrgava kralja Antimaha I i preuzima prijestolje Grčko-Baktrijskog Kraljevstva.
* Šesti sirijski rat: Iskoristivši Antiohov odlazak, građani Aleksandrije umjesto Ptolemeja VI za svog kralja izabiru njegovog brata Ptolemeja VIII Euergeta II. Dva Ptolemeja se sporazume kako će vladati zajedno sa svojom sestrom Kleopatrom II te odlučuju ponovno pokrenuti rat i napasti seleukidske položaje u Palestini.

## Rođenja
* Dionizije Traks, helenistički gramatičar koji je živio u Aleksandriji, a kasnije na Rodosu (u. 90. pne.)
* Lucije Akcije, rimski tragični pjesnik i književni kritičar (u. cca. 86. pne.)

## Smrti
*
Antimah I

**Antimah I** je bio grčko-baktrijski kralj čija se vladavina okvirno datira u period između 185. pne. i 170. pne.

Uglavnom je poznat po numizmatičkim artefaktima, kao i po tome da je jedan od prvih helenističkih vladara koji je sebe proglasio bogom bogom (*Theos*). Dio historičara vjeruje kako je bio pripadnik Eutidemske dinastije, dok ga neki smatraju potomkom ranijih Diodotida. 

Svrgnuo ga je Eukratid koji će osnovati vlastitu dinastiju.

## Vanjske veze
* Coins of Antimachus
* More coins of Antimachus

## Reference
* "The Greek in Bactria and India", W.W. Tarn, Cambridge University Press
* "The Decline of the Indo-Greeks", R.C. Senior and D. MacDonald, Hellenistic Numismatic Society
* "The Indo-Greeks", A.K. Narain, B.R. Publications
Jozo Džambo

**Jozo Džambo** (:hr:Matina, Maglaj, 9. XII. 1949) hrvatski je i bosanskohercegovački pjesnik, književni kritičar, esejist i prevoditelj.

## Biografija
Nakon završene Franjevačke klasične gimnazije u Visokom, studirao filozofiju i teologiju u Sarajevu i Eichstättu, zatim slavistiku, povijest jugoistočne Europe i tursku filologiju na sveučilištu u Bochumu (Njemačka). Magistrirao 1979, a doktorirao 1984. s temom: *Die Franziskaner im mittelalterlichen Bosnien* (*Franjevci u srednjovjekovnoj Bosni*, disertacija nagrađena godišnjom nagradom Društva za jugoistočnu Europu u Münchenu). Radio kao znanstveni suradnik i asistent na Sveučilištu u Bochumu, u Bavarskom nacionalnom muzeju u Münchenu, na odsjeku za etnologiju Sveučilišta u Münchenu i na *Südost-Institutu* u Münchenu. Od 1992. znanstveni suradnik u *Adalbert Stifter Vereinu*, institutu za njemačko-češke kulturne veze. Od 1976. do 1987. urednik i stalni suradnik časopisa za tursku filologiju *Materialia turcica*, a od 1992. odgovorni urednik godišnjaka *Stifter*. Piše i objavljuje na hrvatskom i njemačkom jeziku u prvome redu studije, priloge i recenzije iz uže struke: povijesti, književne i kulturne povijesti, ali i književne radove i prijevode. Prevodi poeziju, prozu i znanstvene radove s njemačkog, makedonskog i bugarskog jezika. Od 1972. neprekidno živi i radi u Njemačkoj.

## Djela
* Pjesme, književne kritike, eseji, studije iz povijesti i književne i kulturne povijesti - u periodici.

## Izvori

## Vanjske veze
* Hrvati u Njemačkoj
Eukratid I

**Eukratid I** (? - 145. pne.) je bio grčko-baktrijski kralj koji se smatra jednim od najvećih helenističkih vladara 2. vijeka pne. Na vlast je došao oko 170. pne. svrgnuvši Eutidemidsku dinastiju, te se nakon toga borio protiv vladara novostvorenog Indo-Grčkog Kraljevstva u sjeverozapadnoj Indiji. U tome je ispočetka imao uspjeha te svoju vlast proširio sve do Inda, ali je na kraju protjeran natrag u Baktriju. Među svim helenističkim vladarima svog doba se ističe izuzetnim brojem i raširenošću numizmatičkih artefakata.

## Izvori
* "The Shape of Ancient Thought. Comparative studies in Greek and Indian Philosophies" by Thomas McEvilley (Allworth Press and the School of Visual Arts, 2002) 
* "Buddhism in Central Asia" by B.N. Puri (Motilal Banarsidass Pub, January 1, 2000) 
* "The Greeks in Bactria and India", W.W. Tarn, Cambridge University Press.

## Vanjske veze
* Coins of Eucratides
* More coins of Eucratides
Dionizije Tračanin

**Dionizije Tračanin** () (170. pne. ‑ 90. pne.) bio je helenistički gramatičar. Bio je učenik Aristarha sa Samotrake u Aleksandriji, a kasnije (oko 144. pne.) je živio i poučavao na Rodosu.

Upravo njemu se pripisuje **"[[Umjetnost gramatike]]"** (*Tékhnē grammatiké*, grčki: **), prvi očuvani udžebnik grčke gramatike u historiji.

## Izvori

* Dionysius Thrax, Art of Grammar 
* Robins, R. H. *A Short History of Linguistics* (Indiana UP, 1967). ()
* Robins, R. H. The Technē Grammatikē of Dionysius Thrax in historical perspective. In P. Swiggers, W. van Hoecke (Eds.), *Mots et parties du discours*. Leuven: Leuven University Press, 1987.
* V. Di Benedetto, "At the Origins of Greek Grammar," Glotta 68 (1990): 19-39.
* Vivien Law, Ineke Sluiter (eds.), *Dionysius Thrax and the Techne grammatike* Münster: Nodus Publikationen, 1995.
* J. Lallot, *La grammaire de Denys le Thrace*, Paris: CNRS Éditions, 1998 (2e édition 2003).
160-e pr. n. e.

## Događaji i trendovi
* 168. pne. - Treći makedonski rat završava rimskom pobjedom u bitci kod Pidne, nakon koje prestaje postojati drevna makedonska država.
* 167 - 160. pne. - Makabejski ustanak kojim Jevreji u Judeji stiču autonomiju od seleukidske vlasti.

## Rođenja

## Smrti
Demokratski pokret snage za promjene – Liberalna stranka

**Demokratski pokret snage za promjene - Liberalna stranka** () je politička stranka koja djeluje na Sao Tomeu i Principeu. Osnovana je godine 2001. nakon predsjedničkih izbora od strane sljedbenika izabranog predsjednika Fradiquea de Menezesa. Generalni sekretar stranke je Tomé Vera Cruz.
Castries

**Castries** je glavni grad države Svete Lucije. Ima 11.400 stanovnika.

U blizini je zračna luka "George Charles".

Grad su 1650. osnovali Francuzi.
Sveta Lucija (razvrstavanje)

**Sveta Lucija** ili **Sv. Lucija** može biti:

* Sveta Lucija (država), država u Karipskom moru
* Sveta Lucija (mučenica), mučenica u vrijeme Dioklecijanovih progona
* Dan svete Lucije, praznik koji se proslavlja 13. decembra u nekim evropskim zemljama.

Naselja:
* Sveta Lucija (Oprtalj), u Istri
* Sveta Lucija, Kvinsland, predgrađe Brizbejna.
* Santa Lucija, selo na Malti.
Monarhija Svete Lucije

**Monarhija Svete Lucije** ili **Svetolucijska monarhija** jest državno-političko uređenje Svete Lucije uspostavljeno nakon stjecanja nezavisnosti 1979. Prema njemu dužnost državnog poglavara obavlja kralj Charles III, koji je istovremeno državni poglavar Ujedinjenog Kraljevstva, čime se te dvije države nalaze u personalnoj uniji, a Sveta Lucija ima status Komonveltskog kraljevstva.

Dužnosti kralja Svete Lucije su isključivo simboličke i ceremonijalne, a i u tome je kao njegov stalni predstavnik zamjenjuje generalni guverner Svete Lucije.
Lista generalnih guvernera Svete Lucije

**Generalni guverner** predstavlja kraljicu, odnosno vrši dužnost državni poglavar|državnog poglavara Svete Lucije. Njegove ovlasti uključuju imenovanje članova Senata, odnosno raspuštanje Doma skupštine nakon što vladi bude izglasano nepovjerenje.

Dolje je popis svih dosadašnjih generalnih guvernera.

## Generalni guverneri Svete Lucije (1979 -)
* Sir Allen Montgomery Lewis (22. februar 1979 – 19. jun 1980)
* Boswell Williams (19. jun 1980 – 13. decembar 1982)
* Sir Allen Montgomery Lewis (13. decembar 1982 – 30. april 1987)
* *[[Vincent Floissac]] (30. april 1987 – 10. oktobar 1988) (v.d.)*
* Sir Stanislaus A. James (10. oktobar 1988 – 1. jun 1996)
* Sir George Mallet (1. jun 1996 – 17. septembar 1997)
* Dame Pearlette Louisy (17. septembar 1997 - )

## Vanjske veze
* Government House, Saint Lucia 
* Office of the Governor-General of St Lucia
Allen Montgomery Lewis

Sir **Allen Montgomery Lewis** GCMG, GCVO, K.St.J (26. oktobar 1909 – 18. februar 1993) je bio svetolucijski pravnik i političar, poznat po tome što je u dva navrata služio kao generalni guverner (1979 - 1980, 1987 - 1992).

Prije toga je bio poznat kao osnivač i prvi predsjednik Svetolucijske laburističke stranke, kao i jedan od članova Žalbenog suda na Jamajci i predsjednik Vrhovnog suda Zapadne Indije.

Njegov sin Vaughan Lewis je bio premijer od 1996. do 1997.

## Reference
* Biography (Saint Lucia Government House)
Boswell Williams

**Boswell Williams** je bio svetolucijski političar, koji je 1980. od kraljice Elizabete II imenovan za, drugog po redu, generalnog guvernera. Mandat mu je obilježila ustavna kriza izazvana padom vlade premijera Allana Louisyja. 13.12. 1982. je podnio ostavku, a na mjestu generalnog guvernera ga je zamijenio njegov prethodnik Allen Montgomery Lewis.
Vincent Floissac

**Vincent Floissac** (1928 - ) je svetolucijski pravnik i političar. Njegova službena titula **The Rt. Hon. Sir Vincent Floissac** označava članstvo u Tajnom savjetu Ujedinjenog Kraljevstva. Godine 1979. je izabran za prvog predsjednika Senata Svete Lucije, a od 30. aprila 1987. do 10. oktobra 1988. je služio kao v.d. generalnog guvernera. Od 1988. do 1991. je bio član sejšelskog Žalbenog suda, a od 1991. do 1996. predsjednik žalbenog odjela Istočnokaripskog vrhovnog suda.

Osim politike i prava se bavio i tenisom, te predstavljao Svetu Luciju u regionalnim natjecanjima.

## Reference
*
Sveta Lucija iz Sirakuze

**Sveta Lucija od Sirakuze** (284. - 303.) također znana kao i **Sveta Lucija** je kršćanska mučenica koja je zbog svoje vjere podnijela mučeništvo 303. godine.

Progonitelji kršćana mačem su joj odrubili glavu nakon dužeg mučenja. Kroz svu kršćansku povijest štuje se među kršćanima kao mnogostruka zaštitnica - slijepih (tjelesno i duhovno), ratara, lađara, staklara, krojača, tkalaca, pisara, vratara i kovača. Prema predaji, Sv.Luciji su izvađene oči i stavljene na tanjur, pa se ona smatra zaštitnicom očiju i vida.

Njen dan slavi se 13. prosinca. Običaj je da se prati i zapisuje vrijeme kroz 12 dana od Lucije do Božića. Pučka predaja kaže da će sljedeće godine biti u pojedinom mjesecu takvo vrijeme, kakvo je u odgovarajući dan od Lucije do Božića. Na njen dan također se sije pšenica, simbola života kod kršćana.

## Literatura
Antonio Niero: Sveta Lucija. Đakovo 2016.
George Mallet

**Sir George William Mallet** GCMG CBE (24. jul 1923 -) je svetolucijski političar. Bio je član Ujedinjene radnićke stranke te je kao njen član više puta biran u Dom skupštine. Bio je član prve vlade Svete Lucije nakon sticanja nezavisnosti, a u nekoliko sljedećih vlada je imao ministarske dužnosti. Godine 1996. se povukao iz aktivne politike, a tada ga je kraljica Elizabeta II imenovala generalnim guvernerom. Na tom je mjestu ostao do 1997.

## Vanjske veze
* Saint Lucia Government Webpage .
Pearlette Louisy

**Dame Calliopa Pearlette Louisy**, GCMG (8. jun 1946 -) je generalni guverner Svete Lucije. Predstavlja prvu ženu na tom položaju na koga je imenovana 17. septembra 1997 - 31 decembar 2017.

Pearlette Louisy je nakon srednje škole na Svetoj Luciji studirala engleski i francuski u Barbadosu, Kanadi i Ujedinjenom Kraljevstvu. Nakon završetka obrazovanja je predavala po srednjim školama, a kasnije postala i rektor Sir Arthur Lewis Community Collegea.

## Vanjske veze
* Office of the Governor General
Parlament Svete Lucije

**Parlament Svete Lucije** (*Parliament of Saint Lucia*) predstavlja vrhovno zakonodavno tijelo Svete Lucije. Sastoji se od dva doma:

* donji ili Dom skupštine, koji čini 17 zastupnika izabranih od strane građana na mandat od pet godina;
* gornji ili Senat, koji čini 11 senatora imenovanih od strane generalnog guvernera.
Senat Svete Lucije

**Senat Svete Lucije** predstavlja gornji dom Parlamenta Svete Lucije. Sastoji se od 11 senatora koje imenuje generalni guverner na mandat od pet godina. Od njih 11 se 6 imenuje na prijedlog premijera Sveta Lucije|premijera, 3 na prijedlog vođe opozicije, a 2 u konzultaciji s vjerskim zajednicama, sindikatima ili nekim drugim organizacijama koje generalni guverner smatra relevantnim.

## Vanjske veze
* Službena stranical
Dom skupštine Svete Lucije

**Dom skupštine** (*House of Assembly*) je donji dom Parlamenta Svete Lucije. Čini ga 17 zastupnika koji se biraju većinskim sistemom u pojedinačnim izbornim jedinicama na mandat od pet godina. Trenutno ga čini 10 zastupnika Ujedinjene radnićke stranke, 6 zastupnika Svetolucijske laburističke partije i 1 nezavisni zastupnik.
Lista premijera Svete Lucije

Na ovoj listi su navedeni svi šefovi vlada Svete Lucije, otkako je ta funkcija uvedena pod UK|britanskom vlašću, pa kasnije, za vrijeme nezavisnosti.

## Glavni ministri Svete Lucije (1960-1967)
* George Charles: 1. januar 1960 - april 1964
* John Compton: april 1964 - mart 1967.

## Premijeri Svete Lucije (1967-1979)
* John Compton: mart 1967 - 22. februar 1979

## Premijeri Svete Lucije, (1979-)
* John Compton: 22. februar - 2. jul 1979
* Allan Louisy: 2. jul 1979 - 4. maj 1981
* Winston Cenac: 4. maj 1981 - 17. januar 1982
* Michael Pilgrim (privremena): 17. januar - 3. maj 1982
* John Compton: 3. maj 1982 - 2. april 1996
* Dr Vaughan Lewis: 2. april 1996 - 24. maj 1997
* Dr Kenny Anthony: 24. maj 1997 - 11. decembar 2006
* Sir John Compton: 11. decembar 2006 - 7. septembar 2007
* Stephenson King: 7. septembar 2007 -
George Charles

Sir **George Frederick Lawrence Charles** (7. jun 1916 – 26. jun 2004) bio je svetolucijski političar. U mladosti je radio za naftnu kompaniju za Aruba|Arubi gdje se priključio sindikalnom pokretu. 1940-ih je na Svetoj Luciji postao vođa sindikata da bi 1950. osnovao Svetolucijsku laburističku partiju koja će decenijama kasnije dominirati svetolucijskom politikom. Godine 1954. je postao ministar obrazovanja i socijalne skrbi, a kada je 1960. Sveta Lucija dobila dodatnu autonomiju od Ujedinjenog Kraljevstva, postao je njen prvi glavni ministar. Godine 1964. je napustio tu dužnost kada su laburisti poraženi na izborima.
John Compton

**Sir John George Melvin Compton**, KBE (29. april 1925 &ndash; 7. septembar 2007) bio je Sveta Lucija|svetolucijski političar i državnik, poznat kao prvi, peti i osmi premijer Svete Lucije - u mandatima 1979, 1982 -1996 i 2006 do smrti. Compton, koji je prije toga vodio Svetu Luciju pod britanskom upravom od 1964. do 1979. godine je bio na čelu zemlje kada je u februaru 1979. stekla nezavisnost. Bio je i vođa konzervativne Ujedinjene radničke stranke (UWP) od 1964. do 1996. godine, te od 2005. do 2007.

## Vanjske veze
* Obituary, ''The Guardian'', 9 September 2007
* Obituary, ''The Times'', 10 September 2007
Allan Louisy

**Sir Allan Fitzgerald Laurent Louisy**, KCMG (5. septembar 1916 - 3. mart 2011) was svetolucijski političar koji je bio premijer od 1979. do 1981. Prije ulaska u politiku je bio sudac, a kasnije se priključio Svetolucijskoj laburističkoj partiji i krajem 1970-ih postao njen vođa. Bio je protivnik nezavisnosti Svete Lucije od Ujedinjenog Kraljevstva. Pobijedio je na prvim izborima nakon sticanja nezavisnosti 1979. godine i postao premijer. Mandat mu je, međutim, kratko trajao, jer je 1981. njegov budžetski plan odbijen u parlamentu. Nakon toga je podnio ostavku, a dužnost preuzeo vrhovni državni advokat Winston Cenac.
Winston Cenac

**Winston Francis Cenac, [[Queen's Counsel|Q.C.]]** (14. septembar 1925 - 22. septembar 2004) bio je svetolucijski političar koji je od 1981. do 1982. bio premijer Svete Lucije.

Prije ulaska u politiku se bavio pravom, prvo kao vrhovni tužilac za tada britanske teritorije Svete Lucije, Svetog Vincenta i Grenadina te Grenade, a od 1969. kao privatni advokat. Priključio se Svetolucijskoj laburističkoj partiji i 1979. postao vrhovni advokat (ministar pravosuđa) u vladi Allana Louisyja. Nakon Louisyjeve ostavke 1981. je nekoliko mjeseci vodio vladu dok i sam nije prisiljen podnijeti ostavku.
Michael Pilgrim

**Bryan Michael Pilgrim** (1947 -) je svetolucijski političar, poznat po tome što je 1982. nekoliko mjeseci bio premijer. Kao član pro-kubanske Laburističke napredne stranke je preuzeo vladu nakon ostavke Winstona Cenaca. Nakon poraza na izborima je predao vlast novom premijeru Johnu Comptonu.

## Reference
Opština Štip

**Opština Štip** je najveća i najvažnija od 13 opština Istočne oblasti u Republici Makedoniji. Sedište opštine je istoimeni grad Štip.

## Položaj
Opština Štip nalazi se u središnjem delu Makedonije. Sa drugih strana nalaze druge opštine Makedonije:
* sever - Opština Probištip
* severoistok - Opština Karbinci
* istok - Opština Radovište
* jugoistok - Opština Konče
* jug- Opština Negotino
* jugozapad - Opština Gradsko
* zapad - Opština Lozovo
* severozapad - Opština Sveti Nikola

## Prirodne odlike
**Reljef**: Opština Štip pripada oblasti ravnog i plodnog Ovčeg polja, koje na obodu opštine zatvaraju bregovi i brda Rodopskih planina, sa istoka Plačkovica, sa juga Serta.

**Klima** u opštini je toplija varijanta umerene kontinentalne klime zbog uticaja Sredozemlja.

**Vode**: Reka Bregalnica je najznačajniji vodotok u opštini, a značajna je i Kriva Lakavica, koja se sliva sa juga i utiče u reku Bregalnicu na području opštine.

## Stanovništvo
Opština Štip imala je po poslednjem popisu iz 2002. g. 47.796 st., od čega u sedištu opštine 40.016 st. (81%). Opština je srednje gusto naseljena, ali je seosko područje retko naseljeno.

**Nacionalni sastav** po popisu iz 2002. g. bio je:

## Naseljena mesta
U opštini postoji 44 naseljena mesta, jedno gradsko - Štip, a ostalih sa statusom sela:

## Vanjske veze
* Zvanična stranica opštine Štip
* Opština Štip na zvaničnoj stranici makedonskog ministastva za samoupravu
Vaughan Lewis

**Vaughan Lewis** (1940 - ) je svetolucijski političar, poznat po tome što je od 1996. do 1997. bio premijer. Odrastao je u uglednoj porodici, a otac mu je bio Allen Montgomery Lewis, prvi generalni guverner nezavisne Svete Lucije. Karijeru je započeo kao član Ujedinjene radničke stranke (UWP), a neko vrijeme je bio generalni sekretar Organizacije istočnokaripskih država. 2.4. 1996. je nakon ostavke Johna Comptona preuzeo vodstvo UWP i premijerski položaj. Stranka mu je poražena na izborima 1997. kada su vlast preuzeli Svetolucijska laburistička partija|laburisti na čelu s dr. Kennyjem Anthonyjem. Lewis je ostao na čelu UWP kada ga je smijenio već ostarjeli Compton. Lewis je poslije toga napustio UWP i prešao laburistima, ali je poražen na izborima za svoju staru izbornu jedinicu. Nakon toga se povukao iz politike i posvetio akademskim poslovima.

## Reference
Kenny Anthony

**Kenny Davis Anthony** (8. januar 1951 - ) je svetolucijski političar najpoznatiji po tome što je od 1997. do 2006. bio premijer Svete Lucije. Trenutno vodi Svetolucijsku laburističku partiju (SLP).

## Reference
Stephenson King

**Stephenson King** (Castries, Sveta Lucija, 13. novembar 1958 ) je svetolucijski političar koji se trenutno nalazi na mjestu premijera.

King se u mladosti priključio desničarskoj Ujedinjenoj radničkoj stranci (UWP) i vodio njen podmladak. Godine 1987. je ušao u vladu Johna Comptona, a kasnije bio i član vlade Vaughana Lewisa. Nakon poraza UWP na izborima, podržavao je Lewisa u borbi za vodstvo stranke, ali je poslije izrazio vjernost Comptonu. Nakon što se Compton 2007. razbolio preuzeo je vladu kao v.d. premijera, a potom kao i premijer nakon njegove smrti.

## Reference

## Vanjske veze
* Office of the Prime Minister of St. Lucia
Svetolucijska laburistička partija

**Svetolucijska laburistička partija** (*Saint Lucia Labour Party*, SLP) je socijaldemokratska politička partija koja djeluje na Svetoj Luciji. Osnovana je godine 1950. te je otada dominirala političkim životom tog otoka sve do 1964. godine kada ju je porazila desničarska Ujedinjena radnićka stranka i koja joj dan-danas predstavlja glavnog suparnika. SLP je na vlasti bila od 1979. do 1982. godine, te od 1997. do 2006. godine.

SLP je savjetodavni član Socijalističke internacionale.

## Vanjske veze
* Official web site
Ujedinjena radnička stranka (Sveta Lucija)

**Ujedinjena radnička stranka** (*United Workers' Party*, UWP) je konzervativna politička stranka na Svetoj Luciji. Osnovana je godine 1964. od dijela disidenata iz Svetolucijske laburističke partije kojoj je postala glavni suparnik. Njen osnivač i dugogodišnji vođa je bio John Compton, pod čijim je vodstvom Sveta Lucija ostvarila nezavisnost od Ujedinjenog Kraljevstva. Na vlasti je bila od 1964. do 1979. godine, zatim od 1982. do 1997. godine, te od 2006. godine do danas.
Rastovac (Nikšić)

**Rastovac** je naselje u opštini Nikšić u Crnoj Gori. Prema popisu iz 2003. bilo je 1513 stanovnika (prema popisu iz 1991. bilo je 1446 stanovnika).

## Demografija
U naselju Rastovac živi 1119 punoletnih stanovnika, a prosečna starost stanovništva iznosi 35,3 godina (33,1 kod muškaraca i 37,7 kod žena). U naselju ima 390 domaćinstava, a prosečan broj članova po domaćinstvu je 3,88.

Ovo naselje je uglavnom naseljeno Crnogorcima (prema popisu iz 2003. godine), a u poslednja tri popisa, primećen je porast u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Opšti izbori na Svetoj Luciji 2006.

**Svetolucijski opći izbori** su se održali na Svetoj Luciji 11. decembra 2006. Pošto je u toj državi na snazi de facto dvostranački sistem, glavno nadmetanje za mjesta u Domu skupštine je bilo između kandidata Svetolucijske laburističke partije (SLP) i Ujedinjene radničke stranke (UWP). Na temelju rezultata je vladajuća SLP izgubila izbore, dok je dotada opozicijska UWP na čelu s Johnom Compton dobila osam novih mjesta, odnosno 11 od 17 mjesta u Dom skupštine, nakon čega je Compton formirao novu vladu.

## Rezultati

## Reference
Hagåtña

**Hagatna** (do 1998. **Agana** kako su je nazvali Španjolci) je administrativni centar Guama, samoupravne otočke teritorije Sjedinjenih Američkih Država. Drugo je po veličini naselje Guama i broji 1051 stanovnika.

## Geografija
Hagatna leži na zapadnoj obali Guama, otoka na sjeveru Tihog oceana kod ušća istoimene riječice Hagatne u zaljev.

## Klima
Hagatna ima umjerenu tropsku klimu, ali je često meta jakih tajfuna koji znaju izazvati velike štete.

## Znamenitosti

Najveća znamenitost Hagatne je rekonstruirana katolička katedrala *Dulce Nombre de María* na Španjolskom trgu (Plaza de España) i ostatci nekadašnje palače španjolskog guvernera *Azotea*, zapravo stražnji atrij tog zdanja stradalog u ratu. Nedaleko od nje nalazi se park Latte s ostacima kamenih stupova iz prahistorije (kultura Latte) na kojima su nekad stajale kuće Chamorra, lokalnog stanovništva otoka.

## Historija
Španjolski jezuit Diego Luis de San Vitores je krajem 1660. u zaljevu Hagatna osnovao misiju koja je postala prvo španjolsko naselje na otoku Guam. Hagatna je 1940. imala čak 10.000 stanovnika, ali je gotovo totalno porušena za vrijeme Drugog svjetskog rata, pa se od tog nije oporavila ni do danas. Izgradnja nove Hagatne često zapinje zbog vlasničkih odnosa, budući da ima puno vlasnika s vrlo malim česticama zemlje. Zbog tog su Dededo i Tamuning (udaljen svega par kilometara sjeveroistočno od Hagatne) postali daleko veća naselja Guama, a čak je i donedavno mali Piti postao veće naselje.

## Privreda i transport
Najznačajnija ekonomska aktivnost Hagatne je turizam, uz rad u državnoj administraciji. Pored Hagatne, udaljen oko 9&nbsp;km od centra, leži Internacionalni aerodrom Antonio Borja Won Pat (IATA: **GUM**, ICAO: **PGUM**) koji je česta međustanica avionima koji lete preko Tihog oceana.

## Reference

## Vanjske veze

* ''Hagatna Guam''  
* ''Hagatna'' na portalu Encyclopædia Britannica
Dededo

**Dededo** je najmongoljudnije selo na američkoj teritoriji Guam. Prema procjenama američkog Biroa za popis stanovništva iz 2004. godine Dededo je imao 46.000 stanovnika. Selo je smješteno na koraljnom platou Sjevernog Guama.

## Gradovi pobratimi
*  Iloilo City, Filipini

## Povezano
* Sela Guama

## Izvori
* Rogers, Robert F (1995). Destiny's Landfall: A History of Guam: University of Hawai'i Press. 

## Napomene

## Vanjske veze

* Official Site of Dededo
* Guampedia, Guam's Online Encyclopedia Dededo Village
* Dededo Guam  at Guam Portal
Lista guvernera Guama

Dolje je navedena **lista guvernera Guama**. 

## Prije drugog svjetskog rata (1898-1941)
### Američka vojna uprava za špansko-američkog rata (1898)
* 1898 - 1898 Henry Glass
* 1898 - 1898 Francisco Portusach Martínez

### Politička nestabilnost (1898-1899)
* 1898 - 1898 José Sisto - *zbacio Portusacha* 
* 1898 - 1899 Venancio Roberto - *zbacio Sistoa*
* 1899 - 1899 José Sisto - *vratila ga američka mornarica*
* 1899 - 1899 E. D. Taussig - vratio vlast američke mornarice
* 1899 - 1899 Joaquín Cruz Pérez - lokalno vijeće 
* 1899 - 1899 William Coe - lokalno vijeće 

### Imenovani američki guverneri (1899-1941)
* 1899 - 1899 Louis A. Kaiser - *v.d.*
* 1899 - 1900 Richard Phillips Leary
* 1900 - 1901 Seaton Schroeder
* 1901 - 1901 William Swift
* 1901 - 1903 Seaton Schroeder
* 1903 - 1904 William Elbridge Sewell
* 1904 - 1904 F.H. Schofield - *acting*
* 1904 - 1904 Raymond Stone - *acting*
* 1904 - 1905 George Leland Dyer
* 1905 - 1906 Luke McNamee - *acting*
* 1906 - 1907 Templin Morris Potts
* 1907 - 1907 Luke McNamee
* 1907 - 1910 Edward John Dorn
* 1910 - 1911 F.B. Freyer - *v.d.*
* 1911 - 1912 George Robert Salisbury
* 1912 - 1913 Robert Edward Coontz
* 1913 - 1914 A.W. Hinds - *v.d.*
* 1914 - 1916 William John Maxwell
* 1916 - 1916 William P. Cronan - *v.d.*
* 1916 - 1916 Edward Simpson - *v.d.*
* 1916 - 1918 Roy Campbell Smith
* 1918 - 1919 William Wirt Gilmer
* 1919 - 1919 W.A. Hodgman - *acting*
* 1919 - 1920 William Wirt Gilmer
* 1920 - 1921 Ivan Cyrus Wettengel
* 1921 - 1922 James S. Spore - *v.d.*
* 1922 - 1922 Adelbert Althouse
* 1922 - 1922 John P. Miller - *v.d.*
* 1922 - 1923 Adelbert Althouse
* 1923 - 1924 Henry Bertram Price
* 1924 - 1926 A.W. Brown - *v.d.*
* 1926 - 1929 Lloyd Stogell Shapley
* 1929 - 1931 Willis Winter Bradley
* 1931 - 1933 Edmund Spence Root
* 1933 - 1936 George Andrew Alexander
* 1936 - 1938 Benjamin Vaughan McCandlish
* 1938 - 1940 James Thomas Alexander
* 1940 - 1941 George Johnson McMillin

## Drugi svjetski rat
### Japanska vojna uprava (1941-1944)
* 1941 - 1943 Horii Tomitaro
* 1942 - 1943 Homura
* 1944 - 1944 Takeshima Takeshi
* 1944 - 1944 Obata Hideyoshi

### Američka vojna uprava (1944-1949)
* 1944 - 1944 Roy Stanley Geiger
* 1944 - 1946 Henry Louis Larsen
* 1946 - 1949 Charles Alan Pownall 

## Civilni guverneri (1949-)
### Imenovani guverneri (1949-1969)
* 1949 - 1953 Carlton S. Skinner
* 1953 - 1956 Ford Quint Elvidge 
* 1956 - 1956 William T. Corbett (v.d.)
* 1956 - 1959 Richard Barrett Lowe 
* 1959 - 1960 Marcellus G. Boss (v.d.)
* 1960 - 1961 Joseph F. Flores 
* 1961 - 1963 William Partlow Daniel 
* 1963 - 1969 Manuel Flores Leon Guerrero

### Izabrani guverneri (1969-)
* 1969 - 1975 Carlos Camacho (republikanac) - Prvi izabrani guverner Guama. 
* 1975 - 1979 Ricardo Bordallo (demokrat) 
* 1979 - 1983 Paul McDonald Calvo (republikanac) 
* 1983 - 1987 Ricardo Bordallo (demokrat) 
* 1987 - 1995 Joseph F. Ada (republikanac) 
* 1995 - 2003 Carl T.C. Gutierrez (demokrat) 
* 2003 - 2011 Felix P. Camacho (republikanac)
* 3 januar 2011 - 7 januar 2019 Eddie Calvo (republikanac)
* 7 januar 2019 - Lou Leon Guerrero (demokrat)

## Reference
Guamski organski zakon iz 1950.

**Guamski organski zakon iz 1950. godine** (, ) je američki federalni zakon na temelju koga je organizirana vlast na američkoj prekomorskoj teritoriji Guam. Njime je otok iz dotadašnje nadležnosti američke ratne mornarice prebačen u nadležnost federalnog Ministarstva unutrašnjih poslova i uvedena civilna uprava zajedno s određenim elementima lokalne samouprave. Na čelu uprave je bio guverner imenovan od predsjednika SAD, a istovremeno je uvedena zakonodavna skupština od 21 člana koji su birali sami građani otoka, te sudstvo čije je članove imenovao guverner, a potvrđivala skupština. Istim su zakonom stanovnici otoka stekli državljanstvo SAD, te zakon o pravima.

Organski je zakon mijenjan nakon što je 1968. federalnim zakonom uveden izbor guvenera, a 1996. godine je broj zastupnika u skupštini smanjen s 21 na 15.

## Izvori
* ''Justice on Guam: "Post-World War II"'', hosted by the Superior Court of Guam
Zakonodavna skupština Guama

**Zakonodavna skupština Guama** , *Liheslaturan Guåhan* na Chamorro jeziku) je zakonodavno tijelo američke prekomorske teritorije Guam. Sastoji od 15 senatora koji se svake dvije godine biraju u jednoj izbornoj jedinci koju čini cijeli otok. Skupština se sastaje u Hagatni, naselju koje služi kao upravno sjedište otoka. Trenutni saziv skupštine ima 10 demokratskih i 5 republikanskih senatora.

## Vanjske veze
* Official Website

## Reference
Viceguverner Guama

**Viceguverner Guama** (*Lieutenant Governor of Guam*) je zamjenik guvernera američke prekomorske teritorije Guam. 

## Popis viceguvernera Guama (nepotpun)

* Kaleo Moylan (republikanac) 6. januar 2003 - 1. januar 2007.
* Michael W. Cruz (republikanac) 1. januar 2007 -